Forom ta' Gvern Lokali f'Birkirkara IL tA i A o 0) Fl-1839, wara li kienu saru xi rakkomandazzjonijiet mill-Kummissjoni Rjali li kienet ġiet f'Malta fl- 1836, saret riforma fil-qasam tal-Gvern Lokali. Permezz ta' l-Ordinanza Nru XI ta' l-1839 il-karigi ta' logotenent u ta' deputat logotenent, stabiliti fl- 1815, ġew imneħħija. Permezz ta' l-istess Ordinanza, il-kampanja ta' Malta ġiet maqsuma f'seba' distretti, u fuq kull distrett kellu jkun hemm uffiċjal bl-isem ta' Sindku, maħtur mill-Gvernatur minn fost l-Avukati. Il-poteri ġudizjarji eżerċitati mid-deputati logotenenti kellhom jiġu trasferiti lilhom 1. L-Ordinanza kienet tgħid li: Is-Sindku kellu jkun ukoll l-uffiċjal responsabbli mill-pulizija eżekuttiva fid- : distrett tiegħu. Assistit mill-pulizija mqiegħda għad-disposizzjoni tiegħu, kien obbligat li jżomm il-paċi u l-buon ordni fl-istess distrett, jieħu l-passi meħtieġa biex ma tinkisirx il-liġi, jgħasses fuq persuni suspettati, jarresta lil dawk li jiksru l-liġi, jissorvelja s-swieq, u jagħmel id-dmirijiet kollha li qabel kienu jsiru mid-deputati logotenenti fil-kapaċita' tiegħu bħala uffiċjal tal-pulizija esekuttiva 3. Fost is-seba' distretti li fihom ġiet maqsuma l-kampanja kien hemm it-tielet distrett tal-kampanja li kienu magħmula mill- irħula ta' Birkirkara, Ħ' Attard, Ħal-Balzan u Ħal-Lija 4. Minn estimu tal-popolazzjoni li sar f'dak iż-żmien, kien indikat li dawn l-erba rħula kellhom bejn wieħed u ieħor din il-popolazzjoni: Birkirkara, inklużi San Ġiljan u tas-Sliema 5,580 Ħ' Attard 928 Ħal-Balzan 613 Ħal-Lija 1,253 Total 8,374 5 Skond l-istess Ordinanza tal-1839, is-Sindku ta' dan id-distrett kellu joqgħod f'Birkirkara, iżda s-sede tal-Qorti Distrettwali kellha tkun f'Ħal-Lija 6. Dr Luigi Onofrio — Bħala l-ewwel sindku tat-Tielet Distrett, ġie maħtur l- Avukat Dr Luigi Onofrio. Maħtur fis-16 t'Awwissu 1839 7, kif se naraw Dr Onofrio mexxa dan id-distrett għal kważi għoxrin sena. F'Marzu ta' l-1859, Dr Onofrio kien marid. Għalhekk fis-7 ta' April 1859 huwa kiteb lis-Segretarju Prinċipali tal-Gvern u bagħtlu wkoll ċertifikat mediku bil-firma taż-żewġ tobba li kienu Dr Tommaso Chetcuti u Dr Antonio Cassar. Fl-ittra Dr Onofrio talab li jingħata erba xhur sick leave biex jagħmel il-kura meħtieġa. Fl-istess ittra, Dr Onofrio nforma lis-Segretarju Prinċipali tal-Gvern li s-Sindku tal-Ħames Distrett, Dr Giacomo Giappone Testaferrata, kien offra huwa stess li jwettaq minfloku id-dmirijiet tiegħu fit-Tielet Distrett b'assistenza tas-Sotto Spettur tal-Pulizija Antoine Calleja, li kellu jieħu ħsieb il- ħlas tal-ħaddiema tal-Gvern, is-sorveljanza tat-toroq u l-istituti tal-karita' u dmirijiet oħra marbuta mal-pulizija 8. Il-leave mitlub ingħata u l-arranġamenti ippreparati minn Dr Onofrio, li x-xogħol tiegħu isir mis- Sindku tal-ħames Distrett, u mis-Sotto Spettur tal-Pulizija, ġew approvati wkoll 9. Jidher li wara li ngħata s-sick leave Dr Onofrio mar Napli għall-kura fejn miet fit-18 ta' Gunju. Ftit jiem wara mewtu, fil-25 ta' Ġunju, il-Gvernatur Sir John Gaspard le Marchant, ħatar lil Dr Marc Antonio Bardon LLD. Bħala Sindku tat-Tielet Distett 11. Il-ħatra tiegħu kienet b'effett mill- l-VII-1859. Huwa baqa' f'din il-kariga sal-1880 meta ingħata il-pensjoni 12. Riforma oħra (1880) Fl-1880, saret riforma oħra żgħira fil-qasam tal-Gvern Lokali permezz ta' l-Ordinanza Numru VII. Permezz ta' din l-Ordinanza, il-Gvernatur kellu s-setgħa li jnaqqas in- numru ta' Sindki, li dak iż-żmien kien ta' sebgħa u jafda lil kull wieħed minnhom bit-tmexxija ta' żewġ distretti 13. B'riżultat ta' din l-Ordinanza permezz ta' l-avviż numru 94 tat-30 ta' Novembru 1880, in-numru ta' Sindki fil-kampanja minn sebgħa niżel għal erba', u wħud minnhom ġew afdati bir-responsabilta' ta' żewġ distretti. B'riżultat ta' din il-bidla Dr Gaetano Darmanin, LLD, ġie maħtur Sindku tat-Tielet u tar-Raba' Distrett tal-kampanja, u kellu jisma' l-kawżi f'Birkirkara u fin-Naxxar 14. Huwa baqa' f'din l- kariga sa l-1896 15, meta l-kariga ta' Sindku fid-distretti tal-kampanja ġiet abolita permezz ta' l- Ordinanza Nru III ta' l-1896 16. Wara li saret din l-Ordinanza, is-Segretarju Prinċipali tal-Gvern, fit-12 ta' Diċembru 1896, kiteb lill-Avukat Darmanin u nfurmah li b'rabta ma' din l-Ordinanza, il-Gvernatur ma kienx se jkollu bżonn tas-servizzi tiegħu wara l-31 ta' Diċembru 1896 17. B'hekk spiċċat il-kariga ta' Sindku fil-kampanja ta' Malta, kariga li ġiet stabilita 97 sena wara, fl- 1993. Winston Zammit 28 ta' April 2007 M(alta) G(ovt) G(azette) 16-VIIl-1839 pp 159, 160. A(rkivju) N(azzjonali) M(alta) Duplicate Despathces 1839, Vol 18, Despatch No 48, £147R. Il-ħatra tiegħu kienet b'effett mill- l-VII-1859. 12 Dr MA Bardon ing, ata premju ta' £96. Tagħrif fil-pusses ta' l-awtur, 17 Dr Gaetano Darmanin ingħata pensjoni ta' £166.13s4d li kienet ekwivalenti għaż-żewġ terzi tas-salarju li kellu. Tagħrif fil-pussess ta' l-awtur. mqa